**ЎЗБЕКИСТОН РЕСПУБЛИКАСИ**

**ОЛИЙ ВА ЎРТА МАХСУС ТАЪЛИМ ВАЗИРЛИГИ**

**ФАРҒОНА ДАВЛАТ УНИВЕРСИТЕТИ**

**АХБОРОТ СОАТИ**

**МАТЕРИАЛЛАРИ**

**№ 11**

***ҲАФТАНИНГ МУҲИМ ВОҚЕАЛАРИ***

**(12-19 ноябрь)**

**Фарғона – 2018**

**Биринчи Президент мактаби қаерда ташкил этилиши маълум қилинди**

Ўзбекистоннинг ҳар бир ҳудудида Президент мактаблари ташкил этилади. Бу ҳақда Президент Шавкат Мирзиёев Нукус шаҳрида бўлиб ўтган учрашувда эълон қилди. Мамлакатимизни янги тараққиёт босқичига кўтаришни ўз олдимизга устувор вазифа қилиб қўйган эканмиз, буни амалга ошириш учун бизга, энг аввало, янги авлод кадрлари керак. Ана шундай юксак салоҳиятли кадрларни тарбиялаш мақсадида юртимизнинг ҳар бир ҳудудида биттадан янги типдаги мактаблар - Президент мактабларини ташкил этишни режалаштирганмиз”, - деди Шавкат Мирзиёев. Ўзбекистон Халқ таълими вазири Шерзод Шерматовнинг айтишича, Президентимизнинг ташаббусига кўра биринчи мактаб Қорақалпоғистоннинг Нукус шаҳрида ташкил этилади. Президент мактаблари босқичма-босқич мамлакатимизнинг бошқа ҳудудларида ҳам очилади. Бу ҳақда Халқ таълими вазирлиги Ахборот хизмати [хабар](http://uzedu.uz/Xtv/IndexBatafsil/71?ID1=1374) бермоқда.

“Президент мактабларининг асосий мақсади мамлакатимизнинг ҳар бир вилоятида иқтидорли ёшларни аниқлаш ва уларнинг ривожланишига керакли шароитлар яратишдир”, - деди Халқ таълими вазири. Унинг сўзларига кўра, мазкур мактаб битирувчилари келажакда мамлакатимиз ривожланишига ўз ҳиссаларини қўшишлари керак.

Вазирнинг айтишича, Президент мактаблари СТЕАМ (Сcиенcе (фан), Течнологй (технология), энгинееринг (муҳандислик), Арт (санъат) ва Матҳематиcс (математика)) фанларини ўқитишга ихтисослашган бўлади. Яъни, Президент мактабларида ёшларга математика, физика, кимё, биология ва ахборот технологиялари ҳамда хорижий тиллар илғор таълим методологиялари асосида чуқур ўргатилади.

“Президент мактабларида ўқувчиларни танлаш ва таълим сифатини таъминлаш учун уларни хорижлик мутахассислар бошқарадилар. Шу билан бирга, мактабга малакали хорижлик ҳамда маҳаллий педагоглар жалб этиладилар ва уларнинг фаолиятига керакли шарт-шароитлар яратилади”, - деди Шерматов. Вазирнинг қайд этишича, ҳозирда тегишли вазирлик ва идоралар томонидан Президент мактаблари фаолияти ва ўқувчиларни қабул қилиш масалаларини тартибга солувчи керакли меъёрий ҳужжатларни тайёрлаш бўйича ишлар бошланди. Бу ҳужжатлар ўқувчиларга қўйиладиган талаблар ва қабул қилиш жараёнини белгилаб беради.

Вазир хорижлик мутахассислар ва хорижда ишлаётган юртдошларимизни ушбу лойиҳада иштирок этишга чақирган.

**Шавкат Мирзиёев Нукусда ҳарбий хизматчилар билан суҳбатлашди**

Ўзбекистон Республикаси Президенти, Қуролли Кучлар Олий Бош Қўмондони Шавкат Мирзиёев 16 ноябрь куни Шимоли-ғарбий ҳарбий округга қарашли Нукус горнизонида бўлиб, хизматчиларга яратилган шароитлар билан танишди.Бу горнизон ҳудудидаги ҳарбий қисм ётоқхонаси, ўқув корпуслари, ошхона, шунингдек, ҳарбий шаҳарчадаги боғча, мактаб ва яшаш уйлари янгиланди. Футбол, теннис, волейбол майдончалари қурилди.

Капитал реконструкция қилинган ўқув корпусида муддатли ҳарбий хизматчилар компьютер саводхонлиги, тадбиркорлик курслари, хорижий тиллар, математика ва физика бўйича машғулотлар ўтказади.

Яна бир бинода мерганлик, артиллерия, ҳаво ҳужумидан мудофаа, ҳарбий топография, ҳарбий тактик махсус ва алоқа тайёргарлик бўйича назарий билимини оширади. Бундан ташқари, бой китоб фондига эга ва замонавий ахборот воситалари билан таъминланган кутубхона аскарлар хизматида. Бу ерда ҳарбий хизматчилар видеомулоқот орқали таниқли ёзувчи ва шоирлар билан суҳбатлашиш имконига эга. Президентимиз турли йўналишлар бўйича ўтказилаётган машғулотлар жараёнини кўздан кечирди, ёшлар билан суҳбатлашди.

Ҳарбийларимизнинг ҳам жисмонан, ҳам билим жиҳатидан баркамол бўлиши учун ҳамма шароитларни яратяпмиз. Шунинг учун сизлар бир соат ҳам вақтларингизни беҳуда ўтказмай, китоб ўқишингиз, чуқур билим олишингиз, ахборот технологиялари ва хорижий тилларни пухта ўрганиб, ёшларга ўрнак бўлишингиз керак. Чунки ёшлар бизнинг таянчимиз, умидимиз, деди Президент.

Фортепианода опера ижро этган курсант Жамшид Ҳимматовнинг ўқиши ва ижодига муваффақият тилади.

### GM UZBEKISTAN автомобилларини энди интернет ва мобиль илова орқали ҳам сотиб олиш мумкин

“Ўзавтосаноат” АЖ GM UZBEKISTAN автомобилларини харид қилиш бўйича онлайн режимида интернет ва мобиль иловасини ишга туширяпти.

Компания маълумотларига кўра, Ўзбекистоннинг ҳар бир фуқароси ва юртимиз меҳмонлари узавтосавдо.уз сайти орқали, шунингдек, Андроид ва иОС мобиль телефонларига Узавтосавдо иловасини юклаб олган ҳолда автомашина сотиб олиш имкониятига эга бўлади.Бунинг учун фойдаланувчи Идентификациянинг ягона тизими(Оне ИД)дан рўйхатдан ўтиши лозим. Агар электрон рақамли имзо бўлса, автомобилни хорижда туриб ҳам харид қилиш мумкин.Фойдаланувчи автоулов русуми, модификацияси, ранги ва ҳатто дилерлик марказини танлай олади. Бундан ташқари, автомобиль учун тўлиқ ёки қисман тўловни амалга ошириш имкони ҳам мавжуд. Мазкур жараёнларнинг барчаси автоматлаштирилган.

Харидорга навбат рақами ва дилердаги автомобиллар сони ҳақида маълумотлар берилади. Агар унга зарур бўлган автомашина дилерда йўқ бўлса, буюртма тўғридан-тўғри автомобиль заводига юборилади.

Харидор шартнома ва автомобилнинг индивидуал ВИН-рақамига эга бўлади. Шундан сўнг у дастлаб танланган автомобилнинг умумий қийматидан 3 фоизини банк картаси орқали ўтказиши ва кейинчалик қолган суммани тўлаб бериши лозим.

“Савдонинг эски тизимига билдирилган норозиликлар ва шикоятларнинг асосий сабаби шартнома олиш, тўловларни тўлаш бўйича узундан-узоқ навбатлар, шундан сўнг автомобилнинг ўзини узоқ кутиш билан боғлиқ эди. Бунинг боиси автомобиль олиш муддатини номаълум муддатга чўзувчи ноинсоф одамлар томонидан яратилган сохта навбатлар эди. 3 фоизлик аванс тўловининг жорий этилиши мазкур сабабларни йўқ қилиш ва харидорга энг қисқа муддатларда автомобилни етказиб беришга хизмат қилади”, - дейилади компания хабарида.

Ўзавтосавдо иловаси харидорга барча жараёнларни бошиданоқ назорат қилиш имконини яратади. Фойдаланувчилар ўз навбати ва автомобилни олиш санасини билиб боришади.

Автомобилнинг 85 фоиз нархи тўлангандан сўнг яна бир қўшимча қулайлик тақдим этилади. Яъни харидор автомобилни уйигача бепул етказиб бериш имкониятидан фойдаланиши мумкин.

### Ўзбекистон кейинги йили туристлар учун оммабоп бўладиган ҳудудлар рейтингида юқори ўринда қайд этилди

Дунёга машҳур “Лонелй Планет” сайтида Канаданинг “Г Адвентурес” сайёҳлик компанияси экспертлари фикри асосида келгуси йилда энг оммабоп бўладиган 10 та туристик йўналиш эълон қилинди.

Мазкур рўйхатдан айни пайтда улкан ислоҳотлар ва сиёсий ўзгаришларни бошдан кечираётган ҳамда юксалаётган мамлакатлар жой олган. Изоҳланишича, ушбу давлатларга сафар уюштириш қизиқ бўлиши билан бирга, осонлашиб ҳам боряпти.

Биз учун аҳамиятли жиҳати, рейтингда Ўзбекистон иккинчи ўринда қайд этилди. Мутахассислар 2018 йилда юртимизда визага оид талаблар юмшатилгани ва электрон виза тизими жорий қилинганини алоҳида кўрсатиб ўтишган.

“Г Адвентурес” эътирофига кўра, Марказий Осиё давлатларига бўлган қизиқиш асло сусайгани йўқ. Масалан, охирги беш йилда Ўзбекистонга келган сайёҳлар оқими 72 фоиз ўсган. Мутахассислар рўйхатни шакллантиришда компания маълумотлари ва истеъмолчиларнинг фикрларига таянишган.

Ўнталикда биринчи поғонани Япония эгаллади. Бу ерда 2019 йилда регби бўйича жаҳон чемпионати, 2020 йилда эса ёзги Олимпия ўйинлари ташкил қилинади. Айтиб ўтганимиздек, иккинчи ўринда Ўзбекистон, кейин Сенегал, Тайвань, Шри-Ланканинг шимолий провинциялари, Иордания, Исландия, Эфиопия, Италия, Патагония жойлашган.

Маълумот ўрнида келтириб ўтамиз, “Лонелй Планет” ўрта синф сайёҳлари учун тавсиялар, маслаҳатлар эълон қилиб борадиган дастлабки нашриётлардан бири ҳисобланади. Унга 1972 йилда асос солинган. 2007 йилда “ВВС”нинг “ББC Wорлдwиде” тижорат агентлиги томонидан сотиб олинган. “Лонелй Планет” 500 номдан зиёд туристик йўналишлар, маслаҳатчи қўлланмалар ва саккиз тилда сўзлашув китоблари чиқарган. Уларнинг йиллик адади 6 миллион нусхага етади.

“Г Адвентурес” компанияси эса кичик гуруҳлар учун саргузашт туризмини ташкил этишга ихтисослаштирилган. У 1990 йилда Канаданинг Торонта шаҳрида очилган. Дунё бўйлаб 28 та офиси мавжуд ҳамда 100 дан ортиқ мамлакатга 700 га яқин турларни таклиф этади. Ҳар йили 162 та давлатдан 200 минг сайёҳга хизмат кўрсатади.

**Маълумот учун,**Охирги беш йилда Ўзбекистонга келган сайёҳлар оқими 72 фоиз ўсган.

### Нурсултон Назарбоев: “Ўзбекистонда жуда кўп ижобий ўзгаришлар рўй бермоқда”.

Қозоғистон Президенти Нурсултон Назарбоев Қозоғистон ва Ўзбекистон ўртасидаги муносабатлар яхшиланиб бораётгани хусусида ўз фикрларини билдириб ўтди.

“Ўзбекистонда жуда кўп ижобий ўзгаришлар юз бермоқда, деб бемалол айта оламан. Афсуски, йиллар давомида иқтисодиётимиздаги муносабатларимиз ҳажми 5 фоиздан ошмади. Биз беҳуда кўп вақт­ни бой бердик. Ўзбекистон Қозоғистон буғдойини Европа орқали сотиб олганини тасаввур қила оласизми? Шундай бўлган ҳам”, деди Қозоғистон раҳбари “Астана Cлуб” иштирокчилари йиғилишида қилган нутқида. Бу ҳақда “тенгринеwс.кз” портали хабар берди. Лекин ­Президентнинг сўзларига кўра, сўнгги икки йил ичида ўзаро савдо ҳар йили икки баравар ўсяпти.

“Чегаралар очиқ, божхона ва иқтисодий алоқалар жуда фаол. Мен Ўзбекистоннинг келажагига катта ишонч билан қараяпман. У ерда жуда кўп ўзгаришлар юз берди, иқтисодиёт ҳам, сиёсат ҳам либераллашди. Бироқ ҳаммасига бирдан эришиб бўлмайди. Вазият анча жиддий эди, амалдаги ­Президент, жаноб Шавкат Мирзиёев, менинг фикримча, тўғри йўлда ва тўғри муносабатларни ўрнатмоқда. Ўйлашимча, келажакда бундан ҳам яхши бўлади”, дейди Назарбоев.

Президентнинг фикрича, Қозоғистон ва Ўзбекистонни савдо алоқалари билан бирга “умумий муаммолар” ҳам бирлаштиради.

У Орол денгизи муаммосига ҳам тўхталиб ўтди. “Бу ерда бир триллион тонна сув бўлган, катта миқдорда балиқ етиштирилган. Собиқ иттифоқнинг нотўғри иқтисодий режалаштириши туфайли бутун денгиз йўқолиб кетди. Энди унинг қақшаган тубидан миллионлаб тонна туз ҳавога кўтарилмоқда. Улар Европага бориб тушаётир, тоғларнинг чўққиларига “қўниб”, музликларни эритяпти. Бу бизнинг энг катта муаммоимиз”, деди ­Назарбоев.

Назарбоевнинг таъкидлашича, Ўзбекистон ва Қозоғистон раҳбарлари мазкур масалани ҳам кўриб чиқишган ва жаҳон ҳамжамиятидан ушбу экологик ҳалокатни бартараф этишда кўмак сўраб мурожаат қилинган.

**Ўзбекистонда яна битта сиёсий партия ташкил этилади**

Ўзбекистон Республикасининг “Сиёсий партиялар тўғрисида”ги қонунининг 6-моддасига асосан экологик партия ташкил этиш бўйича мамлакатимиз фуқароларидан иборат ташаббускорлар гуруҳи шаклланди.

Ҳозирча янги ташкил этилаётган партия қандай ғоялар ва қандай ном билан сиёсий майдонга чиқиши борасида аниқ [маълумотлар](http://uza.uz/oz/society/zbekistonda-yana-bitta-siyesiy-partiya-tashkil-etiladi-13-11-2018) йўқ.

Бугунги кунда мамлакатимизда 4 та сиёсий партия – Ўзбекистон Халқ-демократик партияси, “Миллий тикланиш” демократик партияси, “Адолат” социал-демократик партияси, Тадбиркорлар ва ишбилармонлар ҳаракати – Ўзбекистон либерал-демократик партияси ҳамда Ўзбекистон Экологик ҳаракати фаолият юритмоқда.

Мазкур партиялар ўз ғоялари билан сиёсий майдонга чиққан. Масалан, ўзини пенсионерлар, кам таъминланган аҳоли қатламлари манфаатлари ҳимоячиси сифатида намоён этувчи ХДП уларнинг турмуш даражасини ошириш, ижтимоий фаоллигини кучайтириш каби ғояларни амалга ошириш бўйича сайловчиларига ваъда берган.

“Миллий тикланиш” демократик партияси миллий мерос ва қадриятларни тиклаш, уларни янада бойитиш, туризм соҳасини ривожлантириш каби ғояларни ўз олдига мақсад қилиб қўйган.

“Адолат” СДП эса ижтимоий адолат, илм-фан, таълим-тарбия ва соғлиқни сақлаш йўналишларини ўз ичига олган мақсад ва вазифаларни олға сурган.

Мамлакатдаги етакчи партия ҳисобланмиш ЎзЛиДеП тадбиркорлар ва ишбилармонлар манфаатини ҳимоя қилишни қўллаб-қувватлаган.

Ўзбекистон Экологик ҳаракати аҳолининг экологик маданиятини ошириш билан боғлиқ барча юмушларни ўз зиммаларига олишган.

**Ўзбекистон навбатдаги Осиё ўйинларидан бирига мезбонлик қилиши мумкин**

Ўзбекистон 2030 йил ўтказиладиган Осиё ўйинларига мезбонлик қилиш мумкин. Бу ҳақда Жисмоний тарбия ва спорт вазирининг биринчи ўринбосари Ойбек Қосимовга таяниб “Халқ

сўзи“ мухбири хабар бермоқда.

Маълум қилинишича, ҳозирги пайтда 2030 йил ўтказиладиган Осиё ўйинларига мезбонлик қилиш имкониятлари ўрганиб чиқилмоқда. Бунинг учун мамлакатимизда мавжуд бўлган спорт иншоотлари, логистика, транспорт ва меҳмонхона инфратузилмаларининг қувватларини таҳлил қилиш ва чет эл тажрибасини ўрганиш асосида муносиб спорт инфратузилмасини яратиш масалалари юзасидан Ҳукуматга таклифлар киритилади.

**Шавкат Мирзиёев 2019 йилда Канадага боради**

Ўзбекистоннинг АҚШдаги элчиси Жавлон Ваҳобов (қароргоҳи Вашингтонда) Канада генерал-губернатори Жюли Пайеттга ишонч ёрлиқларини топширди. Бу ҳақда Ўзбекистон Ташқи ишлар вазирлиги матбуот хизмати хабар [тарқатди](https://kun.uz/ru/45661173).

Генерал-губернаторнинг расмий қароргоҳидаги маросимдан сўнг бўлган учрашув чоғида Канада раҳбари Ўзбекистон «ўзининг буюк тарихи ва дунёнинг ўта муҳим қисмидаги стратегик жойлашуви билан» машҳур деб эътироф этди.

Бундан ташқари, аввал машҳур астронавт бўлган генерал-губернатор «ўзбек фани ноёб илмий ишланмаларни таклиф этиш ва уларнинг асосида космик аппарат қурилмалари ва уларнинг компонентларини ишлаб чиқишни ташкиллаштириш орқали космосни ўрганиш дастурларига салмоқли ҳисса қўшганини» таъкидлади.

Жюли Пайетт астронавт бўлган пайтларида Ўзбекистон ҳақида кўп ўқиган ва эшитганини қайд этиб ўтган. У Самарқанднинг буюк ҳукмдори ва таниқли олим, осмон юлдузларининг энг тўлиқ ва аниқ бўлган каталогларидан бири – «Зижи жадиди Курагоний»нинг муаллифи, «Галилео Галилейнинг телескопни кашф қилишидан 150 йил олдин бутун бошли расадхона бунёд этиб, Борлиқ эшикларини ошиб берган» Мирзо Улуғбек фаолияти билан танишлигини айтиб ўтган.

Канада генерал-губернатори икки мамлакат ўртасидаги муносабатларнинг жорий даражаси ҳам кўтарилиб бораётганини эътироф этган. Ўзбекистоннинг янада ривожланган дунё ҳамжамиятининг асосий аъзоларидан бири бўлиш борасидаги интилишларини Канада томони қўллаб-қувватлаши таъкидланган.

«Мен Канада компанияси «Скй Поwер»нинг қайта тикланувчи энергетика соҳасига катта миқдордаги инвестиция таклифи билан Ўзбекистон бозорига кириб борганини эшитишдан бағоят хурсанд бўлдим», – деган у. Унинг фикрича, мазкур лойиҳа «ўзаро манфаатли ва икки томонга ҳам фойдали» ҳисобланади.

Шу билан бирга, у Ўзбекистон ва Канада ўртасида «ҳали бажариш керак бўлган ишлар» мавжудлигини таъкидлаган. Жумладан, у давлатлар ўртасидаги савдо ҳажмини кўпайтириш ҳамда таълим соҳасидаги ҳамкорликни фаоллаштириш зарурлигига тўхталиб ўтган.

Маросим якунида янги тайинланган элчининг Қутболди минтақалари, Шарқий Европа ва Евросиё масалалари бўйича ТИВ Бюроси директори Эллисон ЛеКлер билан учрашуви ҳам бўлиб ўтган.

Канадалик дипломат 2019 йилнинг биринчи ярмида Ўзбекистон раҳбарининг Канадага ташрифини ташкил этиш бўйича комплекс сиёсий-дипломатик чора-тадбирларни амалга оширишга тайёрлигини билдирган.

**Шаҳар ҳокими ва яна 13 киши коррупция иши бўйича қамоққа олинди**

Италиянинг Фускальдо шаҳрида 14 киши, жумладан, ушбу шаҳар ҳокими Жанфранко Рамундо, унинг ўринбосари, маслаҳатчилари, бошқа давлат ходимлари, шунингдек, хусусий тадбиркорлар коррупцияда гумон қилиниб қўлга олинди. Бу ҳақидаАНСА, Раи Неwс ва Қуиcосенза манбалари хабар берди.

Ушланганларнинг 12 нафари қамоқда, икки нафари уй қамоғида сақланмоқда. Гумондорларни қўлга тушириш амалиётида жами 100 нафар ҳарбий хизматчи иштирок этди. Иш доирасида гумонланувчиларга тегишли умумий қиймати 215 минг евролик активлар хатланган.

Улар маъмурий қонун бузилишлари, босим ўтказиш, хизмат ваколатларини суиистеъмол қилиш, растрата, оммавий савдоларни ўтказиш қоидаларига риоя этмаслик ҳамда пудратчиларни танлашда тил бириктириш кабиларда айбланмоқда. Уларнинг давлатга етказган зарари 7,5 млн. евро деб баҳоланяпти.

**Университет янгиликлари**

**“Йўл қоидаси-умр фойдаси”**

16 ноябр куни Чет тиллари факултетида ҳар ойнинг учинчи жумаси “Автомобилсиз кун” муносабати билан “Йўл қоидаси - умр фойдаси” мавзусида тадбир ўтказилди. Тадбирда Вилоят ЙХХБ бошлиғи ўринбосари, подполковник Қобилжон Ристаев, ЙХХБ штаб инспектори, катта лейтенант Хасан Ахмедов, ЙХХБ матбуот гуруҳи катта инспектори, лейтенант Элбек Қобиловлар иштирок этиб, улар талабаларга Ўзбекистон Республикаси Вазирлар Маҳкамасининг 2018 йил 30 августдаги “Йўл ҳаракати хавфсизлиги тарғибот кунини ўтказиш ва йўл транспорт ҳодисаларини профилактикасининг самарадорлигини ошириш чора тадбирлари тўғрисида”ги қарор қабул қилинганлиги ҳақида, “Автомобилсиз кун” акциясининг мазмун-моҳияти тўғрисида гапириб ўтдилар.

“Автомобилсиз кун” муносабати билан ўтказилган марафонда университетнинг жисмоний маданият факультети талабалари фахрли 1 ва 2-ўриннларни эгаллашди ҳамда вилоят ИИБ ЙХХБ томонидан телевизор ва микротўлқинли печ билан тақдирландилар.

**Талабалик олтин даврим**

12-17-ноябрь кунлари Фарғона давлат университетида “Ёшлар ҳафталиги” доирасида маънавий-маърифий тадбирлар, “Заковат” интелектуал уйини, “Қувноқлар ва зукколар” жамоасининг чиқишлари, спортнинг футбол, волейбол, шахмат-шашка, енгил атлетика, тош кўтариш, арқон тортиш каби турлари бўйича мусобақалар ўтказилди. “17-ноябрь – Халқаро талабалар куни” муносабати билан фаол талабаларни тақдирлаш маросими ўтказилди.

Шунингдек, 18-ноябрь Ўзбекистон Республикаси байроғи қабул қилинган куннинг 27 йиллиги муносабати билан барча факультетларда тадбирлар, суҳбатлар ташкилланди.

**ХАЛҚАРО ҲАМКОРЛАРНИНГ ЖАРАЁНДАГИ ФАОЛИЯТИ**

Педагогика кафедрасига ташриф буюрган Россия Федератсияси “Болтиқ халқаро бизнес мактаби” профессори, п.ф.д. Яшенко Павел Павлович томонидан “Инновационные модели - формирование качество образование” мавзусидаги семинар тренинг машғулоти олиб борди.

**Талабалик шукуҳи**

Физика – математика факултети 17-ноябр “Халқаро талабалар куни”га бағишлаб 2018 йил 16 ноябр куни талаба ёшлар ўртасида “Талабалик шукуҳи” мавзусида факултет талабалари томонидан таёрланган санъат асарлари, миллий таомлар ва карвин санъати бўйича беллашувлар бўлиб ўтди.Ушбу маънавий тадбирга меҳнат таълими йўналиши 18.16-гуруҳ талабалари фахрли биринчи ўринни қўлга киритишди ва факултетнинг эсдалик совринлари ҳамда Фахрий ёрликлари билан рағбатлантирилди.

**"Ултимате Фрисбее" спорти Фарғона давлат университетида**

Ўзбекистон Республикаси Президенти Шавкат Мирзиёевнинг ПҚ-2909 20.04.2017 "Олий таълим тизимини янада ривожлантириш чора-тадбирлари тўғрисида" қарорига асосан “Чет эл билан ҳамкорликни ривожлантириш” йўлга қўйилди. 2018-2019 ўқув йилида Америка элчихонаси томонидан Америка Қўшма Штатларидан Граҳам Дерри Фарғона давлат университетига кўнгилли ўқитувчи сифатида ташриф буюриб, ўқув йили бошидан чет тиллари факултетида талабаларга сабоқ бериб келмоқда.

2018 йил 15 ноябрь куни Фарғона шаҳар Ислом Каримов номидаги театр ва концерт саройида “Фарғона шаҳрим менинг” мавзусидаги концерт дастурида университетпрофессор-ўқитувчилари иштирок этдилар.

***«Ахборот соати»ни тайёрлашда қуйидаги ОАВ дан фойдаланилди:***

*1. “Халқ сўзи” газетаси 2018 йил 12-19 ноябрь (хс.уз)*

*2. “Фарғона ҳақиқати” газетаси 2018 йил 12-19 ноябрь (ҳақиқат.уз)*

*3. кун.уз расмий веб-сайти (12-19 ноябрь).*

**Ахборот соати материаллари маънавият ва маърифат бўлимида тайёрланди.**

**ФДУ «Нусха кўпайтириш бўлими»**

**11.2018 йил Буюртма. № адади 340.**